paragraph_text: Jakuza (jap. ヤクザ, yakuza ili 極道, gokudō), japanska i međunarodna kriminalna organizacija koja potječe iz Japana. Japanski mediji i policija nazivaju ih bōryokudan (暴力団, nasilne grupe), dok jakuze sami sebe nazivaju ninkyō dantai (任侠団体, viteške organizacije). Sudjeluju u ubojstvima, iznuđivanju, ucjenama, prostituciji, trgovini narkoticima, kockanju i reketarenju mnogih restorana, barova, tvornica i slično.<ref>Yakuza - Hrvatska enciklopedija Preuzeli su pravila i običaje nalik samurajskim, od kojih se izdvaja yubitsume, ritualno odsjecanje prsta u znak kazne za pogrešku i propust. Osim po izuzetnoj disciplini, poznati su i po tome što tetoviraju svoja tijela.